Trajano tiltas

Trajano tiltas (, , ) – buvęs romėnų tiltas per Dunojaus žemupį, stovėjęs į rytus nuo Geležinių Vartų, ties dabartiniais Serbijos ir Rumunijos miestais Kladovu bei Drobeta-Turnu Severinu.

Tiltas 103–105 m. pastatytas Romos imperatoriaus Trajano nurodymu, kad būtų lengviau teikti paramą romėnų legionams besikovusiems Dakijoje. Tiltą suprojektavo nabatėjų kilmės architektas Apolodoras Damaskietis.Trajan’s Bridge, Encyclopaedia Britannica Trajano tiltas buvo akmeninis arkinis tiltas, kurio ilgis siekė 1135 m, plotis 15 m, aukštis nuo vandens lygio – 19 m. Tiltą palaikė 20 taurų, o abiejuose tilto galuose stovėjo kariniai įtvirtinimai (kastrumai) – vienas vadintas Pontu, kitas Drobeta. Pastarojoje pusėje ant tilto stovėjo bronzinė Trajano statula.


Tilto statyboms, nusekus Dunojaus vandeniui, upės tėkmė nukreipta kanalu pro Kliučo sritį, šalia dabartinio Mala Vrbicos kaimo. Pradžioje į upės dugną įkasti mediniai stulpai, o tada aptepti moliu – sukurti taurų karkasai. Į juos pridėta akmenų, o paskui visa konstrukcija apmūryta plytomis (ant jų išlikę darbus vykdžiusių romėnų legionų bei kohortų pavadinimai). Ranko Jakovljević (9 September 2017), „Srećniji od Avgusta, bolji of Trajana“, Politika-Kulturni dodatak, p. 05 Greta tilto statybos taip pat kasti kanalai, kuriais siekta palengvinti laivybą per pavojingą Geležinių Vartų tarpeklį.

Tiltą vėliau sunaikino Trajano įpėdinis Adrianas, greičiausiai baimindamasis, jog juo pasinaudos barbarai.Opper, Thorsten (2008), Hadrian: Empire and Conflict, Harvard University Press, p. 67 Tuo tarpu tilto taurai liko po vandeniu ir kartais pasimatydavo smarkiai nusekus vandeniui. 1906 m. du taurai nugriauti, kad nekliudytų laivybai. Pastačius Geležinių Vartų užtvanką, vandens lygis ties tiltu pakilo, ir taurai atsidūrė giliai po vandeniu. Ekspozicijai palikti tik abiejuose krantuose buvę taurai.Slobodan T. Petrović. „Стубови Трајановог моста“ [Pillars of the Trajan’s Bridge]. Politika-Magazin, No. 1068. pp. 22–23.

 Šaltiniai 

Kategorija:Romos imperija
Kategorija:Arkiniai tiltai
Kategorija:Serbijos statiniai
Kategorija:Rumunijos statiniai